
O POMOĆNICIMA (KALFAMA) 

§ 307 


takvog udruženja nema opština gde se nalazi lokal, poslov- 
nica ili radionica službodavca. Ako pomoćnik nije uposlen 
izdaće knjižicu opština redovitog boravišta pomoćnika koji 
traži knjižicu. 

** (2) Na traženje pomoćnika udruženje, odnosno opština je 

dužna da poslovnu knjižicu izda u roku od najduže dva dana. 

(3) Udruženja odnosno opštine dužne su da o izdanim po- 
slovnim knjižicama vode tačan registar sa rednim brojevima. 


(1) Pomoćnicima (kalfama), radnicima koji su zaposleni 
u fabrikama (§ 25) i trgovačkim pomoćnicima (kalfama), kojima 
nisu poverene važnije službe, nadležna prinudna udruženja 
odnosno opštine izdavaće poslovne knjižice u koje će se upi- 
sivati vreme uposlenja provedeno kod službodavca. Ministar 
trgovine i industrije u sporazumu sa Ministrom socijalne poli- 
tike i narodnog zdravlja odrediće pravilnikom, po saslušanju 
komora i radničkih komora, koje su službe važnije u smislu 
ovoga stava. 

(2) Obrazac poslovnih knjižica propisaće Ministar trgo- 
vine i industrije. Osim fotografije pomoćnika (kalfe) ove knji- 
žice imaju da sadrže: 

1. porodično i rođeno ime pomoćnika (kalfe); 

2. mesto i godinu rođenja i zavičajno mesto (opštinu, srez 
i banovinu) pomoćnika ‘(kalfe); 

3. datum izdavanja knjižice, pečat nadležnog prinudnog ? 
udruženja odnosno opštine koja ju je izdala; 

4. podatke o uposlenju (porodično i rođeno ime službo- 
davca odnosno firmu, datum stupanja i istupanja iz ^ 
službe). 

(3) Podatke iz stava 2 t. 4 ovog §-a overiće nadležno pri- 
nudno udruženje odnosno opština'. 

(4) Za izdavanje knjižice može se tražiti naknada, koja ne 
srne biti veća od cene koštanja. 

(5) Ako se u pojedinom slučaju pokaže sumnja kojim "se 

pomoćnicima mora izdati poslovna knjižica, odlučivaće opšte/^M 
upravne vlasti prvog stepena po saslušanju nadležnog pri- 
nudnog udruženja, a ako takvog udruženja nema po saslušanju 
komore. - r ? 

§ 308 

(1) Poslovne knjižice izdavaće prinudno udruženje kome 
pripada službodavac kod koga je uposlen pomoćnik, a akt) . 


§ 309 

(1) Pomoćnik je dužan, da pri stupanju u službu preda 
svoju poslovnu knjižicu službodavcu koji mora da ju čuva. Pri 
istupanju iz službenog odnosa vratiće ju pomoćniku. Kada 
pomoćnik redovno istupi iz službe službodavac je dužan da 
trajanje službe upiše u odgovarajuću rubriku. U poslovnoj 
knjižici ne srne se ništa ni slovima ni znacima upisati što bi 
pomoćniku otežalo prijem u drugi službeni odnos. 

(2) Na zahtev pomoćnika službodavac je dužan da mu 
izda i posebno uverenje o ponašanju i pokazanoj spremi u radu. 

(3) Za rukovanje poslovnim knjižicama shodno važe i 
naređenja § 249 ovog Zakona. 

§ 310 

(1) Kada se poslovna knjižica potpuno ispuni potvrdama 
o svršenom službenom odnosu, izdaće nadležno prinudno udru- 
ženje odnosno opština pomoćniku novu poslovnu knjižicu. Isto- 
vremeno će se ispunjena poslovna knjižica zaključiti i overiti. 

(2) Ako pomoćnik izgubi svoju poslovnu knjižicu ili ova 
postane usled trošnosti neupotrebljiva, udruženje odnosno 
opština izdaće duplikat s oznakom da je knjižica duplikat. 
Ujedno treba napomenuti razloge radi kojih je duplikat izdan. 

(3) Podatke o ranijem službenom odnosu može se uneti u 
duplikat samo na osnovi odobrenja opšte upravne vlasti prvog 
stepena. Ovo odobrenje će se izdati samo u slučaju kad po- 
moćnik na bilo koji način nesumnjivo dokaže raniji službeni 
odnos. U pogledu troškova za izdavanje duplikata važe nare- 
đenja § 307 stav 4. 


§ 311 

(1) Ako službodavac poslovnu knjižicu protivzakono neće 
izručiti, pomoćnik može tražiti putem nadležne opšte upravne 
vlasti prvog stepena prisilno izdavanje poslovne knjižice na 
trošak službodavca. 

(2) Službodavac koji unosi neispravne ili nedozvoljene 
podatke ili oznake ili uskraćuje predaju knjižice ili je učini 
neupotrebljivom ili je poništi kažnjava se, ako njegovo delo 
ne potpada pod odredbe krivičnog zakona, za istup po § 399 
stav 1 t. 16 ovog Zakona i mora pomoćniku naknaditi štetu 
po propisima opšteg građanskog zakona. 

